
	1.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem 
	Iebildums
Lūdzam anotācijas 5.4. sadaļas 1. tabulā skaidri un korekti norādīt noteikumu projekta vienību, kurā pārņemts Eiropas Parlamenta un Padomes 2019. gada 5. jūnija Direktīvas (ES) 2019/904 par konkrētu plastmasas izstrādājumu ietekmes uz vidi samazināšanu (turpmāk - direktīva) 13. panta 1. punkta "e" apakšpunkts. Vēršam uzmanību, ka attiecīgajā tabulas ailē norāda noteikumu projekta vienību, kas pārņem attiecīgo direktīvas vienību (ja nepieciešams, iekavās ietverot attiecīgo Ministru kabineta 2022. gada 11. janvāra noteikumu Nr. 28 "Noteikumi par kārtību, kādā iesniedzami ziņojumi par plastmasu saturošiem izstrādājumiem, un kritērijiem šo izstrādājumu klasifikācijai" (turpmāk - noteikumi Nr. 28) vienību, piemēram, šādi: "Noteikumu projekta 2. punkts (noteikumu Nr. 28 2.2 apakšpunkts)"). No tabulā ietvertās informācijas nav skaidrs, kura projekta vienība pārņem attiecīgo direktīvas vienību. Ja domāts noteikumu Nr. 28 2.1. apakšpunkts, tad norādām, ka projekts nemaz neparedz tajā veikt izmaiņas, bet gan paredz veikt izmaiņas ar to saistītajā noteikumu Nr. 28 2. pielikumā (noteikumu projekta 6. punkts).

Aicinām arī izvērtēt, vai tabulā norādītā informācija par pārņemtajām direktīvas vienībām ir pilnīga un korekta. Vēršam uzmanību, ka noteikumu Nr. 28 anotācijas 5.4. sadaļas 1. tabulā norādīta informācija arī par direktīvas 13. panta 1. punkta "f" apakšpunkta pārņemšanu noteikumu Nr. 28 2.2. apakšpunktā, kurā ar noteikumu projekta 1. punktu tiek veiktas izmaiņas. Attiecīgi aicinām izvērtēt un, ja nepieciešams, precizēt tabulu.

Piedāvātā redakcija
-
	Renāte Luīze Cietvīra (TM)

	2.
	Anotācija (ex-ante)
1.1. Pamatojums 
	Iebildums
Paužam bažas, ka anotācijas 1.1. un 1.2. sadaļā norādītā informācija, ņemot vērā, ka noteikumu projekts paredz izmaiņas ne tikai noteikumu Nr. 28 2. pielikumā, nav pilnīga. Attiecīgi lūdzam izvērtēt un precizēt.
Piedāvātā redakcija
-
	Renāte Luīze Cietvīra (TM)

	3.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Lūdzam anotācijas 1.3. sadaļas pašreizējās situācijas aprakstā raksturot pašreizējo situāciju un piemērojamo normatīvo regulējumu, savukārt problēmu, kuras dēļ izstrādāts tiesību akta projekts, skaidrot problēmas aprakstā, un izvēlēto risinājumu - risinājuma aprakstā. Paužam bažas, ka šobrīd no anotācijas 1.3. sadaļas nav pilnībā skaidrs, kas tieši normatīvajā regulējumā šobrīd nav atbilstošs un attiecīgi kādēļ projekts izstrādāts, turklāt problēmas un risinājuma aprakstā skaidrota vien daļa no projekta izmaiņām. Vēršam uzmanību, ka anotācijā nepieciešams skaidrot visas noteikumu projektā paredzētās normas un to nepieciešamību.

Piemēram, attiecībā uz 2. pielikuma izmaiņām tiek tikai pieminēts tā 4. punkts, taču netiek skaidrota izmaiņu nepieciešamība, kā arī netiek skaidrots pielikuma 3. punkts, kas arī papildinājums. Turklāt dažviet norādīta arī nekorekta informācija - ziņošanas kārtība un formāts attiecībā uz tirgū laisto filtru, kas paredzēti lietošanai kopā ar tabakas izstrādājumiem, ietverts nevis 2. pielikumā, bet gan 3. pielikumā.

Attiecībā uz noteikumu pielikumu papildinājumiem lūdzam arī skaidrot, no kāda normatīvā akta (piemēram, Plastmasu saturošu izstrādājumu patēriņa samazināšanas likuma) un tā normas izriet pienākums attiecīgus datus ziņot. Arī skaidrojot projekta 4. punktu (noteikumu papildinājumu ar 5.1 punktu), lūdzam izvērstāk pamatot attiecīgās normas nepieciešamību, tostarp skaidrojot, vai attiecīgo datu sniegšana jau izriet no cita normatīvā akta un tā normas, un ja jā, tad kuras.
Attiecīgi lūdzam precizēt anotāciju.

Piedāvātā redakcija
-
	Renāte Luīze Cietvīra (TM)

	4.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Noteikumu projekta anotācijas 1.3. sadaļā minēts: "Noteikumu projekta 3. pielikumā iekļauts papildinājums par filtru, ko lieto kopā ar tabakas izstrādājumiem, tirgū laistā apjoma ziņošanu." Savukārt noteikumu Nr. 28 anotācijā tika norādīts, ka: "Informāciju par tirgū laisto tabakas izstrādājumu ar filtriem un lietošanai kopā ar tabakas izstrādājumiem paredzētu filtru daudzumu svara vienībā (PSIPS likuma 14. panta pirmās daļas 3. apakšpunkts) ražotājs jau sniedz Valsts ieņēmumu dienestam, tādējādi šo informāciju šajos ziņojumus ražotājam nav jāsniedz." Attiecīgi lūdzam sniegt skaidrojumu, kādēļ regulējums tomēr paredzēts noteikumu projektā. 
Piedāvātā redakcija
-
	Renāte Luīze Cietvīra (TM)

	5.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Aicinām anotācijā detalizētāk skaidrot nepieciešamību noteikumu projektā iekļaut Eiropas Komisijas Īstenošanas lēmuma projekta “Laying down rules for the application of Directive (EU) 2019/904 of the European Parliament and of the Council as regards the calculation, verification and reporting of data on recycled plastic content in single-use plastic beverage bottles” prasības par ziņošanu pārstrādātas plastmasas saturam dzērienu iepakojumā, ņemot vērā, ka minētais projekts, kā izriet no anotācijā ietvertās informācijas, vēl nav pieņemts un attiecīgi, iespējams, projektā var būt izmaiņas.
Piedāvātā redakcija
-
	Renāte Luīze Cietvīra (TM)



